MAGISTRATURA TO‘G‘RISIDAGI NIZOMGA O‘ZGARTIRIShLAR VA QO‘ShIMChA KIRITISh HAQIDA

O‘zbekiston Respublikasining “Ta’lim to‘g‘risida”gi (O‘zbekiston Respublikasi Oliy Majlisining Axborotnomasi, 1997-y., 9-son, 225-modda) va “Kadrlar tayyorlash milliy dasturi to‘g‘risida”gi (O‘zbekiston Respublikasi Oliy Majlisining Axborotnomasi, 1997-y., 11-12-son, 295-modda) qonunlariga hamda O‘zbekiston Respublikasi Vazirlar Mahkamasining 2007-yil 10-sentabrdagi 190-son “O‘zbekiston Respublikasi oliy ta’lim tizimida magistratura faoliyatini yanada takomillashtirish, uning samaradorligini oshirish chora-tadbirlari to‘g‘risida”gi qarori (O‘zbekiston Respublikasi qonun hujjatlari to‘plami, 2007-y., 37-38-son, 384-modda) va Vazirlar Mahkamasining 2010-yil 18-iyundagi 118-son qarori (O‘zbekiston Respublikasi qonun hujjatlari to‘plami, 2010-y., 24-25-son, 195-modda) bilan tasdiqlangan Oliy ta’lim muassasalarining magistraturasiga qabul qilish tartibi to‘g‘risidagi nizomga muvofiq buyuraman:
 1. O‘zbekiston Respublikasi oliy va o‘rta maxsus ta’lim vazirining 2007-yil 29-dekabrdagi 269-son buyrug‘i (ro‘yxat raqami 1765, 2008-yil 4-fevral) (O‘zbekiston Respublikasi qonun hujjatlari to‘plami, 2008-y., 6-7-son, 28-modda) bilan tasdiqlangan Magistratura to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 3-band “Oliy va o‘rta maxsus ta’lim vazirligi” degan so‘zlardan keyin “hamda Davlat test markazi” degan so‘zlar bilan to‘ldirilsin.
 2. 6-banddagi “Oliy attestatsiya komissiyasi” degan so‘zlar “O‘zbekiston Respublikasi Vazirlar Mahkamasi huzuridagi Oliy attestatsiya komissiyasi” degan so‘zlar bilan almashtirilsin.
 3. 7-band quyidagi tahrirda bayon etilsin:
 “7. Magistraturaga qabul qilish Vazirlar Mahkamasining 2010-yil 18-iyundagi 118-son qarori (O‘zbekiston Respublikasi qonun hujjatlari to‘plami, 2010-y., 24-25-son, 195-modda) bilan tasdiqlangan Oliy ta’lim muassasalarining magistraturasiga qabul qilish tartibi to‘g‘risidagi nizomga muvofiq amalga oshiriladi”.
 4. 12-band quyidagi tahrirda bayon etilsin:
 “12. Magistraturaga xorijiy fuqarolarni qabul qilish O‘zbekiston Respublikasi Vazirlar Mahkamasining 2008-yil 4-avgustdagi 169-son “Xorijiy fuqarolarni O‘zbekiston Respublikasi ta’lim muassasalariga o‘qishga qabul qilish va o‘qitish tartibini takomillashtirish to‘g‘risida”gi qarori (O‘zbekiston Respublikasi qonun hujjatlari to‘plami, 2008-y., 31-32-son, 304-modda) hamda O‘zbekiston Respublikasining xalqaro shartnomalari asosida amalga oshiriladi”.
 5. 32-banddagi “kamida ikkita davlat imtihoni (ijtimoiy-iqtisodiy va mutaxassislik fanlari bo‘yicha)” degan so‘zlar “magistratura mutaxassisliklarining o‘quv rejalarida belgilangan yakuniy davlat attestatsiya sinovlarini” degan so‘zlar bilan almashtirilsin.
 6. Ushbu o‘zgartirishlar va qo‘shimcha Davlat test markazi, O‘zbekiston Respublikasi Xalq ta’limi vazirligi, Sog‘liqni saqlash vazirligi, Qishloq va suv xo‘jaligi vazirligi, Madaniyat va sport ishlari vazirligi, Tashqi ishlar vazirligi, O‘zbekiston aloqa va axborotlashtirish agentligi, “O‘zbekiston temir yo‘llari” davlat aksiyadorlik kompaniyasi, Davlat soliq qo‘mitasi, O‘zbekiston Badiiy akademiyasi va Navoiy kon-metallurgiya kombinati bilan kelishilgan.